I. Correspon a la Comissió Jurídica Assessora dictaminar preceptivament els projectes de disposicions de caràcter que es dictin en execució de les lleis i les seves modificacions (art. 3.1.b del Text refós aprovat pel Decret legislatiu 1/1991 de 25 de març); aquest caràcter té el Projecte sobre les relacions de llocs de treball del personal funcionari de l'Administració de la Generalitat pel fet que:
a) la matèria de relació de llocs de treball està regulada a l'article 22 de la Llei 17/1985 de la funció pública i b) la mateixa Llei 17/1985 diu que correspon al Consell Executiu exercir la potestat reglamentària en matèria de personal i aprovar les normes de relació de llocs de treball (art. 11 a i g).
Sense necessitat d'aquesta habilitació específica cal recordar que correspon al Govern la potestat reglamentària en virtut d'allò establert amb caràcter general a l'article 61 de la Llei 13/1989 de 14 de desembre.
D'altra banda les disposicions generals si procedeixen del Govern han d'adoptar la forma de Decret (article 62.1) tal com es proposa.
El termini per emetre el dictamen d'aquesta Comissió Jurídica Assessora –dos mesos a comptar des de l'entrada de l'expedient– es pot reduir en cas d'urgència a petició de l'òrgan consultant (art. 12 del Text refós aprovat pel Decret legislatiu 1/1991 de 25 de març).
Generalment la invocació de la urgència és convenient que s'acompanyi d'un enunciat de la motivació sense que en sigui necessària una rigorosa justificació.
Al sol·licitar aquest dictamen l'òrgan consultant es limita a pregar que "el dictamen es faci pel tràmit d'urgència" (antecedent 6) però aquesta urgència ve implícitament avalada per la celeritat amb què s'ha seguit el procediment d'elaboració del Projecte de decret circumstància que fa pensar en la intenció d'aprovar-lo dins de l'any 1993 bé perquè l'entrada en vigor coincideixi amb l'inici del nou exercici econòmic o bé perquè la Llei 3/1992 de 28 de desembre de pressupostos de la Generalitat de Catalunya per al 1993 atribueix al Govern a proposta dels departaments de Governació i d'Economia i Finances la modificació que afecti les relacions de llocs de treball (art. 27) dins del capítol II (Normes sobre gestió pressupostària i despesa pública).
L'elaboració de les disposicions de caràcter general ha de seguir el procediment establert al capítol 4 de la Llei 13/1989 de 14 de desembre.
Correspon per tant a aquesta Comissió Jurídica Assessora verificar si en aquest cas s'ha complert el procediment previst.
L'elaboració del Projecte de decret ha estat iniciada per la Direcció General de la Funció Pública.
La proposta ve acompanyada d'una memòria.
S'adjunta un estudi econòmic en termes de cost-benefici i la proposta ha estat sotmesa a informe dels serveis jurídics del Departament de Governació.
S'han complert per tant les exigències establertes als articles 63 i 65 de la Llei 13/1989 excepte la inclusió d'"una llista de les disposicions afectades per la nova proposta i també de la taula de vigències de disposicions anteriors sobre la mateixa matèria en la qual s'han de consignar de manera expressa les que han de quedar totalment o parcialment derogades" (art. 63.2); només en l'informe jurídic de 19 de novembre de 1993 es diu que "l'article 4 en relació amb els horaris especials comporta una modificació de l'establert a l'article 6 del Decret 277/1992 de 24 de novembre" menció que es considera insuficient i no pot substituir la taula de vigències.
En conseqüència s'hauria de reparar aquesta omissió.
La Comissió Tècnica de la Funció Pública creada per la Llei 17/1985 ha emès l'informe preceptiu sobre aquest Projecte de decret d'acord amb el que preveu l'article 13.3.a) de l'esmentada Llei.
Les modificacions proposades per aquesta Comissió Tècnica en relació amb una de les versions del Projecte de decret (han estat redactades tres a més de la remesa per aquest dictamen –la qual cosa demostra la cura amb què s'ha procedit a l'elaboració d'aquest–) han estat recollides en el Projecte de decret que figura en l'expedient com a definitiu.
El Projecte de decret ha estat sotmès a la Mesa Sectorial de Negociació del Personal de l'Administració i Tècnic que no ha formulat propostes concretes sobre la redacció de l'articulat.
Els objectius que es proposa al Projecte de decret consisteixen en l'aprovació d'unes normes complementàries que permetin:
a) articular les relacions de llocs de treball com a instrument d'ordenació i gestió de la Funció Pública amb les normes reguladores de determinats aspectes del règim estatutari que en resultin afectades i b) adequar les relacions de llocs de treball als canvis organitzatius estructurals i funcionals que es produeixen a l'Administració mitjançant uns procediments àgils i flexibles que permetin una ràpida cobertura de les necessitats del servei públic.
Dels objectius ressenyats enunciats en la memòria del Projecte de decret només el recollit a l'apartat a) apareix inserit en el breu preàmbul de la disposició.
Potser seria convenient recollir també en aquest lloc l'objectiu a què es refereix l'apartat b).
S'ha d'expressar també en el preàmbul que el Decret es dicta d'acord amb el dictamen emès per la Comissió Jurídica Assessora (art. 5.3 del Text refós aprovat pel Decret legislatiu 1/1991 de 25 de març) perquè les observacions que es formulen en aquest dictamen no són essencials.
La breu extensió del Decret no en fa necessària la distribució del text en dos capítols.
Per altra banda la rúbrica d'aquests capítols no respon amb exactitud al contingut.
Se suggereix per tant la supressió d'aquesta divisió.
En tesi general el Decret del Govern pot remetre a normes de rang inferior la regulació de qüestions secundàries purament operatives però no a les integrants del nucli essencial de la normativa que ha de realitzar per si sol el Govern.
D'aquí que càpiga plantejar la qüestió de si resultant de l'expedient l'elaboració simultània del Projecte de decret i del Projecte d'una ordre –el contingut de la qual desconeix la Comissió– no hagués estat preferible recollir en el primer el text de la segona amb la consegüent simplificació normativa.
Respecte això cal recordar que l'ordre prevista a l'article 5 del Projecte de decret ho és conjunta dels departaments de la Presidència de Governació i d'Economia i Finances i l'objecte d'aquesta és la regulació de diversos procediments.
Es formulen a l'articulat les observacions no essencials següents:
Sorprèn que després d'afirmar rotundament que la titulació específica "serà requisit indispensable per a poder participar en la convocatòria corresponent" s'afegeixi l'incís final "llevat que en aquesta s'estableixi altra cosa".
El paràgraf segon de l'article 2 del Decret 124/1988 de 24 de maig al·ludit en aquest article 3 es refereix als funcionaris que pertanyin –i que no estiguin integrats– a cossos o escales; el precepte que es pretén introduir requereix un aclariment perquè en contra del que es diu en l'informe de 19 de novembre de 1993 no està en concordança amb el que preveu l'article 2 del Decret 124/1988.
Modifica l'article 6 horaris especials del Decret 277/1992 de 24 de novembre; així es fa constar en l'esmentat informe de 19 de novembre de 1993 però s'hauria de reflectir també en la disposició derogatòria.
L'article 3 de la Llei 30/1992 de 26 de novembre distingeix l' "eficàcia" a la qual considera principi d'actuació de l' "eficiència" que estima criteri d'actuació.
Aquesta distinció es podria reflectir en aquest article 5.
També se suggereix la numeració dels paràgrafs com es fa a la resta del Projecte de decret.
Hauria de reflectir com ja s'ha dit la modificació que s'introdueix en l'article 6 del Decret 277/1992.
La primera es pot entendre compresa en la cinquena de la Llei 3/1992 de 28 de desembre de pressupostos per al 1993.
Respecte de la 2 s'ha de recordar que el conseller pot dictar disposicions en matèria d'organització del seu Departament i pot dictar reglaments solament si disposicions amb rang de llei l'hi habiliten (art. 61 de la Llei 13/1989 de 14 de desembre).
La seva competència no es genèrica sinó d'atribució legal.
És procedent informar favorablement sobre el Projecte de decret sobre les relacions de llocs de treball del personal funcionari de l'Administració de la Generalitat de Catalunya.